ගව ඝාතනය නතර කරන ලෙස ඉල්ලා කොළඹ කොටුව දුම්රියපළ ඉදිරිපිට උද්ඝෝෂණයක නියැළුණු හිමිවරුන් හා දෙනෝදාහක් මහ සෙනඟ මැද්දේ තම සිරුරට ගිනි තබා ගැනීමට ගිය හිමි නමක් පොලිස් භාරයට ගත් බව පොලිස් මාධ්‍ය ප්‍රකාශක ජ්‍යෙෂ්ඨ පොලිස් අධිකාරි අජිත් රෝහණ මහතා දිනමිණට පැවැසීය.මෙම උද්ඝෝෂණය හේතුවෙන් පැය 3කට අධික කාලයක් දුම්රිය පළ ඉදිරිපිට දැඩි වාහන තදබදයක් පැවැති අතර සිය රාජකාරි නිම වී නිවෙස් බලා යන මගීන්ට දැඩි අපහසුතා විඳීමට සිදුවිය.පොලිස් භාරයට ගත් හිමිනම ඉල්ලා සිහල රාවය සංවිධානයේ හිමිවරුන් පොලීසියට බලපෑම් කළ අතර කොටුව දුම්රිය පළ ඉදිරිපිට උද්ඝෝෂණ පැවැත්වීම අධිකරණ නියෝගයක් මත තහනම් කර තිබියදී එය උල්ලංඝණය කරමින් හිමිවරු මෙවැනි ක්‍රියාවල යෙදීම මහජනතාවගේ දැඩි විවේචනයට බඳුන් විය..